ประกาศกรมการค้าต่างประเทศประกาศกรมการค้าต่างประเทศเรื่องเปิดการไต่สวนการทุ่มตลาดสินค้าเหล็กลวดคาร์บอนสูงที่มีแหล่งกำเนิดจากสาธารณรัฐประชาชนจีนสาธารณรัฐอินเดีย และสาธารณรัฐแอฟริกาใต้พ.ศ.๒๕๔๙[๑] ด้วยคณะกรรมการพิจารณาการทุ่มตลาดและการอุดหนุนตามพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเมื่อวันที่ ๒๖ มิถุนายน พ.ศ. ๒๕๔๙ ว่า คำขอของบริษัทอุตสาหกรรมเหล็กกล้าไทย จำกัด (มหาชน) และบริษัท ไทยคูณ เวิลด์ไวด์ กรุ๊ป(ประเทศไทย) จำกัด (มหาชน) ซึ่งทำการแทนอุตสาหกรรมภายในตามมาตรา ๓๓ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ยื่นขอให้พิจารณาตอบโต้การทุ่มตลาดสินค้าเหล็กลวดคาร์บอนสูงที่มีแหล่งกำเนิดจากสาธารณรัฐประชาชนจีนสาธารณรัฐอินเดีย และสาธารณรัฐแอฟริกาใต้มีพยานหลักฐานที่แสดงว่ามีมูลเกี่ยวกับการทุ่มตลาดและความเสียหายต่ออุตสาหกรรมภายในจึงเห็นควรให้เปิดการไต่สวนอาศัยอำนาจตามความในมาตรา๓๗ และมาตรา ๓๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ กรมการค้าต่างประเทศออกประกาศเปิดการไต่สวนการทุ่มตลาดไว้ ดังต่อไปนี้๑. สินค้าที่ถูกพิจารณา คือ๑.๑ สินค้าเหล็กลวดคาร์บอนสูง (High Carbon Steel WireRod) ที่ได้จากการรีดร้อนขดม้วนอย่างไม่เป็นระเบียบทำด้วยเหล็กหรือเหล็กกล้าไม่เจือพิกัดอัตราศุลกากรประเภทที่ ๗๒๑๓.๙๑๐.๐๕๐ ๗๒๑๓.๙๑๐.๐๖๐ ๗๒๑๓.๙๑๐.๐๗๐ ๗๒๑๓.๙๙๐.๐๕๐๗๒๑๓.๙๙๐.๐๖๐ และ ๗๒๑๓.๙๙๐.๐๗๐ ที่มีภาคตัดขวางเป็นวงกลมวัดเส้นผ่าศูนย์กลางได้๕.๕ ๒๐ มิลลิเมตร ซึ่งมีแหล่งกำเนิดจากสาธารณรัฐประชาชนจีนสาธารณรัฐอินเดีย และสาธารณรัฐแอฟริกาใต้๑.๒ สินค้าเหล็กลวดคาร์บอนสูง (High Carbon Steel WireRod) ที่ได้จากการรีดร้อนขดม้วนอย่างไม่เป็นระเบียบทำด้วยเหล็กกล้าเจืออื่นๆ พิกัดอัตราศุลกากรประเภทที่ ๗๒๒๗.๙๐๐.๐๐๖ที่มีภาคตัดขวางเป็นวงกลมวัดเส้นผ่าศูนย์กลางได้ ๕ มิลลิเมตรขึ้นไปซึ่งมีแหล่งกำเนิดจากสาธารณรัฐประชาชนจีน สาธารณรัฐอินเดีย และสาธารณรัฐแอฟริกาใต้๒. คณะกรรมการพิจารณาการทุ่มตลาดและการอุดหนุนพิจารณาเห็นว่าคำขอของบริษัท อุตสาหกรรมเหล็กกล้าไทย จำกัด (มหาชน) และบริษัท ไทยคูณ เวิลด์ไวด์กรุ๊ป (ประเทศไทย) จำกัด (มหาชน)มีหลักฐานแสดงให้เห็นว่าการส่งสินค้าที่ถูกพิจารณาดังกล่าวเข้ามาในประเทศไทยมีการทุ่มตลาดและก่อให้เกิดความเสียหายโดยมีข้อเท็จจริงโดยสังเขป ดังนี้๒.๑ การทุ่มตลาดสินค้าที่ถูกพิจารณาจากสาธารณรัฐประชาชนจีนทุ่มตลาดในอัตราร้อยละ ๒๔.๙๓ ของราคา ซี.ไอ.เอฟ.สินค้าที่ถูกพิจารณาจากสาธารณรัฐอินเดียทุ่มตลาดในอัตราร้อยละ ๑๘.๓๖ ของราคา ซี.ไอ.เอฟ.สินค้าที่ถูกพิจารณาจากสาธารณรัฐแอฟริกาใต้ทุ่มตลาดในอัตราร้อยละ ๓๐.๑๘ ของราคา ซี.ไอ.เอฟ.๒.๒ ความเสียหายอุตสาหกรรมภายในได้รับความเสียหายอย่างสำคัญจากการนำเข้าสินค้าที่ถูกพิจารณาโดย๒.๒.๑ปริมาณการนำเข้าสินค้าที่ถูกพิจารณาจากสาธารณรัฐประชาชนจีนสาธารณรัฐอินเดียและสาธารณรัฐแอฟริกาใต้เพิ่มสูงขึ้น๒.๒.๒การนำเข้าสินค้าที่ถูกพิจารณามีผลกระทบต่อราคาขายในประเทศและมีผลกระทบต่อผลการดำเนินการของอุตสาหกรรมภายใน๓. ในกระบวนการไต่สวนกรมการค้าต่างประเทศจะจัดส่งแบบสอบถามไปให้ผู้มีส่วนได้เสียเพื่อตอบข้อมูลประกอบการไต่สวน ทั้งนี้ ผู้ผลิตและผู้ส่งออกจากต่างประเทศที่ไม่ได้รับแบบสอบถามแต่ประสงค์จะขอตอบแบบสอบถามเพื่อเข้าร่วมในการไต่สวนครั้งนี้สามารถแจ้งความจำนงเป็นหนังสือต่อกรมการค้าต่างประเทศเพื่อขอรับแบบสอบถามภายในสิบห้าวันนับแต่วันที่ประกาศฉบับนี้ได้ประกาศในราชกิจจานุเบกษา๔. ให้ผู้มีส่วนได้เสียเสนอข้อเท็จจริงและความเห็นเป็นหนังสือหรือแจ้งความจำนงขอแถลงการณ์ด้วยวาจาประกอบการไต่สวนการทุ่มตลาดและความเสียหายเป็นหนังสือต่อกรมการค้าต่างประเทศภายในสามสิบวันนับแต่วันที่ประกาศฉบับนี้ได้ประกาศในราชกิจจานุเบกษา๕. ผู้ใดประสงค์ขอทราบข้อมูลข่าวสารเกี่ยวกับการเปิดการไต่สวนให้ยื่นคำขอได้ที่สำนักมาตรการปกป้องและตอบโต้ทางการค้า กรมการค้าต่างประเทศ๔๔/๑๐๐ ถนนนนทบุรี ๑ นนทบุรี ๑๑๐๐๐ โทร. ๐ ๒๕๔๗ ๔๗๓๘ โทรสาร ๐ ๒๕๔๗ ๔๗๔๑ หรือที่ ทั้งนี้ค่าธรรมเนียมในการยื่นคำขอข้อมูลข่าวสารให้เป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๖) พ.ศ. ๒๕๔๔ประกาศ ณ วันที่ ๓๐มิถุนายน พ.ศ. ๒๕๔๙ราเชนทร์ พจนสุนทรอธิบดีกรมการค้าต่างประเทศวิภา/ผู้จัดทำ๖กันยายน ๒๕๕๔[๑]ราชกิจจานุเบกษา เล่ม ๑๒๓/ตอนพิเศษ ๗๘ ง/หน้า ๖/๑๙ กรกฎาคม ๒๕๔๙